als_Latn dik_Latn sag_Latn
44 familjet tregtare që eksportonin më 1940, mes tyre 6 nga Fieri
Një raport vjetor për mbretërinë italiane të vitit 1940 jep një seri të dhënash për situatën në Shqipërinë e atyre viteve. Raporti përmban të dhëna të konsiderueshme lidhur me gjendjen e atyre viteve në transport, burime natyrore, tregti etj.
Përtej disa mangësive të vogla që ka raporti, një e dhënë e rëndësishme e tij është ajo që lidhet me situatën e tregtisë së atyre viteve, ku evidentohen me emra dhe me natyrë aktiviteti çdo tregtar apo familje tregtare e atyre viteve. Një pjesë e këtyre tregtarëve pas luftës do të përballeshin me tatimin e jashtëzakonshëm e do të shpronësoheshin; një proces që vijon të ketë ndikim edhe në ditët e sotme ku pasardhësit kërkojnë dëmshpërblim për aktet e viteve ‘45-‘46. Në pjesën e raportit që përmban listën e eksportuesve dhe të produktit për 14 qytete të vendit, autoritetet e kohës kanë shënuar 44 tregtarë e familje tregtare që merreshin kryesisht me eksportin e produkteve bujqësore.
Lista e eksportuesve të qytetit të Fierit
-Zoj Bano – Fara lini
-Thoma Decolli – Produkte peshku
-Nebi Gjata dhe Vëllezërit – Fasule
-Vangjel Lulja – Fara lini
-Lon Ndreu – Erëza
-Eqrem Peshkëpia – Lajthi
als_Latn als_Latn als_Latn als_Latn bam_Latn als_Latn als_Latn bam_Latn als_Latn als_Latn